《集吴天章传清堂感旧限红字》
清代·叶燮

廿载销沉各老翁，江乡旧馆酹残红。忽惊灰劫馀芳砌，重怆山阳拭槁桐。

行路真难拚病废，闲情渐遣藉途穷。深秋已过繁霜雪，苦忆茫茫衰草中。

作者简介：（1627—1702）江苏吴江人，浙江嘉兴籍，字星期，号已畦。叶绍袁子。康熙九年进士。任江苏宝应知县。十四年，以三藩乱时役重民饥，与巡抚慕天颜不合，被劾罢官。居吴县横山，常出游览四方名胜。精研诗学理论，所作以险怪为工。有《原诗》、《巳畦诗文集》。又摘汪琬文章缺点，著《汪文摘谬》。